Приложение 3 към ПС №3 от 14.10.2021 г.

Доклад-анализ на осъществените дейности за оценка на проблема с насилието и предприетите мерки за противодействие на училищния тормоз

  ПГХТТ  град Пловдив

 ДОКЛАД – АНАЛИЗ

на осъществените дейности за оценка на проблема с насилието и предприетите мерки за противодействие на училищния тормоз

за учебната 2021-2022 година.

Днес – във времето на технологичен и социален прогрес, възниква непрекъснато усложняване на деловите отношения между хората в процеса на работа. Заедно с това нараства и ролята на психологическия фактор в човешките взаимоотношения и общуването в трудовия колектив. Това в пълна сила се проявява и в колективите в училище. Независимо от това дали става въпрос за клас или педагогически колектив. В следствие на това учениците все по-често си крещят един на друг, вместо да разговарят. Все по-често се обръщат към съучениците си с думи, които се считат за обидни. Все по-често в пристъп на безсилие да се справят с дадено социално предизвикателство, посягат да удрят или намират друг „отдушник“ на напрежението без да си дават сметка, че нарушават правилата на доброто възпитание, добрите нрави и училищния правилник. Всъщност така не си дават и сметка, че нарушават правата на другите, че в поведението им липсва толерантност, уважение, съпричастност и емпатия към другия, техния връстник. А това увеличава риска от проява на насилие и осъществяване на тормоз върху по-слабия.

 С цел проучване мнението на учениците и установяване на наличие на училищен тормоз, в ПГХТТ бе проведена анонимна анкета сред ученици от 8, 9,10,11 и 12 клас. Използвана е анкетата, предоставена от МОН и препоръчана в Механизма за противодействие на училищния тормоз.

В нейното онлайн попълване се включиха 216момичета и  момчета на възраст от 14 до 19 години. Анкетата бе проведена от педагогическия съветник онлайн. Както и 358 ученици попълнили анкетата анонимно на хартиен носител. Учениците бяха предварително запознати със същността на понятието „училищен тормоз“ и неговата специфика спрямо конфликтите, караниците и „схватките“ в училище, които се определят като проблемни взаимоотношения.

 Координационният съвет извърши оценка и анализа на резултатите от проведеното анкетно проучване. Получените от анкетното проучване резултати можем да обобщим по следния начин:

Според преобладаващото мнение на учениците, най-често тормозът се изразява в обиди (обиждат, псуват, измислят неприлични прякори); в дразнене и говорене зад гърба, в социалните мрежи и групи за комуникация (разпространяват се неверни неща, клюки).

На четвърто място са удрянето и блъскането.

 Местата, където тормозът се случва, според учениците (по ред на броя избори) обикновено са: коридора, класната стая, на улицата, в двора на училището, в тоалетните.

На въпроса “Случвало ли се е теб да те тормозят през тази учебна година в училище?” -91,3% /за сравнение през 2020-21 учебна година- 84,9%/ отговарят, че досега не се е случвало да ги тормозят.

Ако се е случвало да те тормозят, кога започна тормозът?

Ако се е случвало да те тормозят, тези, които те тормозиха, бяха?

Ако се е случвало да те тормозят, този, който те тормозеше, беше?

Отговорите и на трите въпроса са, че досега не се е случвало 89,2%

/ за сравнение 2020-21 учебна година-76-78%/

Отговорите на следващия въпрос :“Когато те тормозиха , на кой каза?“ 87,1% / за сравнение 2020-21 учебна година-76,9%/ от учениците потвърждават, че досега не са тормозени.

Най-често фактът на тормоз се споделя с приятелите, последвано от казах на учител  и чак накрая казах на родителите си . Фактът, че приятелите и учителите преобладават като избор на човека, с който децата ще споделят проблема намираме за обясним с възрастовите характеристики. В пубертетна възраст най-значими са приятелите, а това ,че са следвани от учители говори за изградено доверие между учениците и учителите.

От всички анкетирани ученици 52% /за сравнение 2020-21 учебна година-47% / твърдят, че са ако станат свидетели на тормоз над други деца в училище ще се намесят и ще защитят човека , когото тормозят, 22% / за сравнение 2020-21 учебна година-15,8%/ от анкетираните ученици ще се опитат да поговорят и да помогнат за прекратяването на тормоза. Този висок резултат показва добра информираност на учениците по стъпките за прекратяване на ситуация на тормоз в училище и за изградена емпатия и състрадателност към жертвата. Случаите на тормоз не се приемат като нещо нормално, случващо се в училище. Само 2% /за сравнение 2020-21 учебна година-2,2%/ ученика посочват като отговор на въпроса, че ще се включат на страната на агресора. Въпреки малкия брой на този отговор ние не трябва да пренебрегваме ситуацията и да бъдем още по-внимателни и наблюдателни за първите сигнали за възможен тормоз между ученици.

Изводите са няколко: Общопризната е тезата, че съвременното общество е конфликтогенно, тоест то непрекъснато натрупва и поражда конфликти. Социологически изследвания показват, че броят на конфликтите постоянно нараства. Училището като социална институция не прави изключение. Училищните конфликти явни или скрити присъстват в нашето ежедневие и не е възможно да ги избегнем. Но трябва да се научим да ги разпознаваме, предусещаме, анализираме и управляваме, за да можем да получим най- доброто разрешение. Необходимо е усилията да се съсредоточат към тяхното предотвратяване, което изисква познаване на конкретните ситуации, които са довели до възникването на конфликта. За целта е необходимо да се наблюдава поведението на децата, включително и на тези, които само присъстват без активно да участват. Цялата училищна общност – ученици, учители, родители, непедагогически персонал да бъде ангажирана с проблема и въвлечена в активното прилагане на мерките за неговото решаване.

Изготвил: Дамянка Карналова

Педагогически съветник към ПГХТТ